KOMMISSIONENS BESLUTNING

af 1. juli 1999

om fastsættelse af vejledende fordeling på de enkelte medlemsstater af forpligtelsesbevillinger under strukturfondsmål nr. 2 for perioden 2000 til 2006

(meddelt under nummer K(1999) 1772)

(1999/504/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 7, stk. 3, første afsnit, og

ud fra følgende betragtninger:

(1) Det er i artikel 1, stk. 1, nr. 2), i forordning (EF) nr. 1260/1999 fastsat, at der under strukturfondsmål nr. 2 skal ydes støtte til økonomisk og social omstilling i områder med strukturproblemer;

(2) i henhold til artikel 7, stk. 2, tredje afsnit, i forordning (EF) nr. 1260/1999 opføres 11,5 % af strukturfondsmidlerne under mål 2, herunder 1,4 % til overgangsstøtte;

(3) i henhold til artikel 7, stk. 3, første afsnit, i forordning (EF) nr. 1260/1999 foretager Kommissionen efter gennemsigtige procedurer en vejledende fordeling på de enkelte medlemsstater af de forpligtelsesbevillinger, der er til rådighed for programmeringsperioden 2000 til 2006, idet der for mål nr. 1 og 2 fuldt ud tages hensyn til et eller flere objektive kriterier svarende til dem, der blev anvendt i den foregående periode omfattet af Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter(2), senest ændret ved forordning (EF) nr. 3193/94(3), dvs. støtteberettiget befolkning, de enkelte landes og regioners velstand, strukturproblemernes relative alvor, herunder arbejdsløshedens omfang;

(4) i henhold til artikel 7, stk. 3, tredje afsnit, i forordning (EF) nr. 1260/1999 foretages der en separat fordeling af bevillinger under mål nr. 1 og 2 på områder, der modtager overgangsstøtte; de pågældende bevillinger fastsættes i overensstemmelse med kriterierne i dette stykkes første afsnit; bevillingerne er årligt aftagende fra 1. januar 2000 og skal i 2000 være lavere end i 1999;

(5) Kommissionens erklæring, der er indskrevet i Rådets mødeprotokol af 21. juni 1999, angiver, hvilken metode Kommissionen anvender for at træffe beslutning efter artikel 7, stk. 3, første afsnit, i forordning (EF) nr. 1260/1999 om den vejledende fordeling på medlemsstaterne af bevillingerne under mål nr. 2;

(6) i forbindelse med Det Europæiske Råd den 24. og 25. marts i Berlin blev der i afsnit 44, g), i formandskabets konklusioner fastsat beløb for særlige situationer for perioden 2000-2006 under hensyn til denne metode -

VEDTAGET FØLGENDE BESLUTNING:

Artikel 1

De vejledende forpligtelsesbevillinger for de enkelte medlemsstater under mål nr. 2 for perioden 2000 til 2006 er angivet i bilag I.

Artikel 2

De vejledende forpligtelsesbevillinger til overgangsstøtte for de enkelte medlemsstater under mål nr. 2 for perioden 2000 til 2005 er angivet i bilag II.

Artikel 3

Denne beslutning er rettet til medlemsstaterne.

Udfærdiget i Bruxelles, den 1. juli 1999.

På Kommissionens vegne

Monika WULF-MATHIES

Medlem af Kommissionen

(1) EFT L 161 af 26.6.1999, s. 1.

(2) EFT L 185 af 15.7.1988, s. 9.

(3) EFT L 337 af 24.12.1994, s. 11.

BILAG I

Vejledende fordeling på de enkelte medlemsstater af forpligtelsesbevillinger under strukturfondsmål nr. 2 for perioden 2000 til 2006

>TABELPOSITION>

BILAG II

Vejledende fordeling på de enkelte medlemsstater af forpligtelsesbevillinger til overgangsstøtte under strukturfondsmål nr. 2 for perioden 2000 til 2005

>TABELPOSITION>